Αρχική+σελίδα




 * Ο ηλεκτρισμός δεν είναι δημιούργημα του ανθρώπου. Ηλεκτρικά φαινόμενα υπάρχουν, όσο υπάρχει και η Γη.
 * Ο ηλεκτρισμός πήρε το όνομά του από το ήλεκτρον, την ελληνική ονομασία για το κεχριμπάρι. Εδώ και χιλιάδες χρόνια ήταν γνωστό ότι το κεχριμπάρι, όταν τρίβεται με ένα ύφασμα, αποκτά ηλεκτρικές ιδιότητες.
 * Κατά τον αρχικό μετασχηματισμό ενέργειας σε μάζα, που δημιούργησε το σύμπαν, δημιουργήθηκαν και ηλεκτρικά φορτία που ονομάστηκαν έτσι, γιατί «φορτώθηκαν» στα μικροσκοπικά σωματίδια της μάζας.
 * Τα ηλεκτρικά φορτία είναι αναπόσπαστο κομμάτι της ύλης - ανήκουν στα δομικά της σωμάτια. Τα άτομα των στοιχείων έχουν στον πυρήνα τους τα θετικά φορτισμένα πρωτόνια και γύρω απ' αυτόν κινούνται τα αρνητικά φορτισμένα ηλεκτρόνια. Αυτά τα αντίθετα φορτισμένα σωματίδια έλκονται. Όταν τα ηλεκτρόνια καταφέρουν, παίρνοντας ενέργεια, να ξεφύγουν από την έλξη του πυρήνα, κυκλοφορούν σαν ελεύθερα ηλεκτρόνια.
 * Υπάρχει όμως και η ανακάλυψη. Όταν καταφέραμε να βάλουμε αυτά τα ηλεκτρόνια να κινηθούν, όλα μαζί προς την ίδια κατεύθυνση, ανακαλύψαμε το ηλεκτρικό ρεύμα . Μαζί με το ηλεκτρικό ρεύμα ανακαλύψαμε ότι η ζωή μας μπορούσε να είναι φωτεινή ακόμη και τη νύχτα, ότι μπορούσαμε να μαγειρεύουμε, να ζεσταινόμαστε, να έχουμε πλήθος συσκευών που κάνουν τη ζωή μας πιο εύκολη, πιιο ασφαλή και πιο ευχάριστη, όπως τα πλυντήρια, τα ψυγεία, τα στερεοφωνικά και πολλά άλλα.